proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 1 de abril de 2005 pola que se regulan os cursos de formación en lingua galega e as validacións correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/04/2005

Advertido un erro na Orde do 1 de abril de 2005 pola que se regulan os cursos de formación en lingua galega e as validacións correspondentes (DOG nº 71, do 14 de abril), cómpre facer a seguinte corrección:
Na páxina 6.097, artigo 18º, onde di: «á que se refire o artigo 14º desta orde», debe dicir: «á que se refire o artigo 16º desta orde».
CORRECCIÓN de erros.-Orde do 15 de marzo de 2005 pola que se establecen as bases reguladoras do programa para a promoción do emprego autónomo cofinanciado polo Fondo Social Europeo e se procede á súa convocatoria para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 19/04/2005

Advertido erro na citada orde, publicada no Diario Oficial de Galicia do venres 18 de marzo de 2005, é necesario efectuar a seguinte corrección:
Na páxina 4.668, no artigo 2 punto 4º, onde di: «Non poderán obter a condición de beneficiario, do programa regulado nesta orde, as persoas ou entidades en que concorran asando se realicen con mull», debe dicir: «Non poderán obter a condición de beneficiario, do programa regulado nesta orde, as persoas ou entidades en que concorran as circunstancias previstas no artigo 13.2º da Lei 38/2003, do 17 de novembro, xeral de subvencións».
Os anexos incluídos nas páxinas 4.675 a 4.679 deben substituírse polos que se insiren a continuación.
CORRECCIÓN de erros.-Orde do 13 de agosto de 2004 pola que se aproban os estatutos do Colexio Oficial de Médicos da Coruña.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 19/04/2005

Advertido erro no anexo da devandita orde, publicada no DOG nº 169, do 31 de agosto de 2004, cómpre efectuar a oportuna corrección:
Na páxina 12.240, columna primeira, liña 35, onde di: «TÍTULO X», debe dicir: «TÍTULO XIV».
RESOLUCIÓN do 18 de abril de 2005, da Dirección Xeral da Función Pública, pola que se fan públicas as listas provisionais das axudas aprobadas e denegadas das prestacións de estudos por fillos e maiores a cargo do Fondo de Acción Social para o exercicio de 2004 para o persoal ao servizo da Administración da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 19/04/2005

De conformidade co establecido no punto dous das normas xerais de procedemento do acordo subscrito en Santiago de Compostela o 21 de xullo de 2004 polos representantes da Administración autonómica e as organizacións sindicais CC.OO., UGT e CSI-CSIF, representadas na mesa xeral de negociación de funcionarios e no Comité Intercentros do persoal laboral, así como na Comisión de Concesión das Axudas de Acción Social, aprobado polo Consello da Xunta de Galicia o 29 de xullo de 2004, e publicado por Resolución do 10 de agosto de 2004 (Diario Oficial de Galicia nº 170, do 1 de setembro), da Dirección Xeral de Relacións Laborais, deben publicarse as listas provisionais de admitidos e excluídos das axudas do Fondo de Acción Social para o exercicio de 2004, correspondentes a estudos por fillos e maiores a cargo.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas das prestacións correspondentes ás axudas de estudos por fillos e maiores a cargo do Fondo de Acción Social do ano 2004, que están expostas no taboleiro de anuncios de todas as consellerías, nas delegacións provinciais e relativas ao seu persoal, así como na páxina web: www.xunta.es.
Segundo.-Contra as devanditas listas os interesados poderán presentar reclamacións e, de ser o caso, documentos de reparación de faltas e erros no prazo de dez días hábiles contados desde o día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e no punto 2 da norma xeral de procedemento do acordo sobre criterios de reparto do Fondo de Acción Social para o exercicio de 2004 (Diario Oficial de Galicia nº 170, do 1 de setembro) no rexistro xeral da Consellería da Presidencia, Relacións Institucionais e Administración Pública, e nas delegacións provinciais das distintas consellerías e nas oficinas de correos, segundo o establecido no artigo 38 da mencionada Lei 30/1992, do 26 de novembro, e dirixiranse á directora xeral da Función Pública da Consellería da Presidencia, Relacións
Institu
cionais e Administración Pública (edificio administrativo San Caetano), Santiago de Compostela.
Santiago de Compostela, 18 de abril de 2005.
Milagros Vázquez Tenorio
Directora xeral da Función Pública
DECRETO 250/2005, do 11 de agosto, polo que se dispón que cese Milagros Vázquez Tenorio como directora xeral da Función Pública da Consellería da Presidencia, Relacións Institucionais e Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Milagros Vázquez Tenorio como directora xeral da Función Pública da Consellería da Presidencia, Relacións Institucionais e Administración Pública, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
DECRETO 251/2005, do 11 de agosto, polo que se dispón que cese Jaime Bouzada Romero como inspector xeral de Servizos da Consellería da Presidencia, Relacións Institucionais e Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Jaime Bouzada Romero como inspector xeral de Servizos da Consellería da Presidencia, Relacións Institucionais e Administración Pública, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 11 de abril de 2005 pola que se convoca un curso básico de protección.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 22/04/2005

Dentro das actividades programadas para o ano 2005 e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso básico de protección, que deberá desenvolverse conforme as seguintes bases:
Obxectivos.
-Coñecer as teorías e as técnicas de protección estática e dinámica, así como sobre a protección de personalidades.
-Saber como operan os grupos terroristas, que tipo de armas e artefactos explosivos adoitan utilizar.
-Dominar diversas técnicas do tiro policial e da condución de seguridade na protección de persoas.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia, que non teñan feito ningunha das edicións anteriores sobre este mesmo curso.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 10 de maio de 2005, ás 14.00 horas.
3. As instancias deberán enviárselles ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares
previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 18 ao 20 de maio.
O horario será das 9.30 ás 14.00 e das 15.30 ás 19.00 horas os días 18 e 19; e o día 20 en horario das 10.00 ás 14.00 horas, cunha duración de 20 horas lectivas.
Contido.
I. Seguridade, protección e autoprotección.
II. Condución de seguridade en protección.
III. Técnicas de tiro policial en protección.
Relación de admitidos
A relación de admitidos farase pública o día 12 de maio a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 00 21.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 11 de abril de 2005.
José Antonio Vázquez Taín
Director do Centro de Estudos Xudiciais
e Seguridade Pública de Galicia
CORRECCIÓN de erros.-Decreto 170/2004, do 7 de xullo, polo que se aproban os estatutos do Colexio Oficial de Protésicos Dentais de Galicia.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 22/04/2005

Advertido erro no anexo do devandito decreto, publicado no DOG nº 144, do 27 de xullo de 2004, cómpre efectuar as oportunas correccións:
Na páxina 10.661, columna segunda, liña 30, onde di: «artigo 44º», debe dicir: «artigo 42º».
Na páxina 10.661, columna segunda, liña 58, onde di: «artigo 50º.4», debe dicir: «artigo 48º.4».
Na páxina 10.662, columna primeira, liña 44, onde di: «artigo 48º», debe dicir: «artigo 46º».
Na páxina 10.662, columna segunda, liña 15, onde di: «artigo 51º.6º», debe dicir: «artigo 49º.6».
DECRETO 252/2005, do 11 de agosto, polo que se dispón que cese Álvaro Rodríguez Carballo como director xeral de Organización e Sistemas Informáticos da Consellería da Presidencia, Relacións Institucionais e Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Álvaro Rodríguez Carballo como director xeral de Organización e Sistemas Informáticos da Consellería da Presidencia, Relacións Institucionais e Administración Pública, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
ORDE do 12 de abril de 2005 pola que se fixa o importe do crédito dispoñible na anualidade de 2005 correspondente ás medidas complementarias na pesca costeira artesanal, reguladas pola Orde do 4 de xuño de 2003.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 22/04/2005

A Orde do 4 de xuño de 2003, regulaba a solicitude e trámite das axudas correspondentes ás medidas complementarias na pesca costeira artesanal e o procedemento de concesión de primas globais a tanto alzado. Nela determinábase un prazo de solicitude aberto en tempo ata agosto de 2006, e fixaba a contía do crédito correspondente á dita anualidade.
Aprobado os orzamentos da Comunidade Autónoma de Galicia para 2005, pola Lei 13/2004, do 29 de decembro, é preciso, pois, facer pública a contía do crédito orzamentario destinado a facer fronte ás ditas axudas.
Por outra banda, existindo ademais a posibilidade de incorporar os remanentes de crédito de exercicios anteriores, e pendentes neste caso dos trámites correspondentes, inclúese a posibilidade de incrementar a anualidade de 2005, fixada nos orzamentos en vigor, nas cantidades incorporadas para esta finalidade.
Para tal fin, esta consellería
DISPÓN:
Artigo 1º.-Crédito orzamentario para 2005.
As axudas tramitadas ao abeiro da Orde do 4 de xuño de 2003, pola que se establecen as bases e condicións para a adopción de medidas complementarias na pesca costeira artesanal e se regula o procedemento de concesión de primas globais a tanto alzado, tramitaranse na anualidade de 2005 con cargo ás aplicacións orzamentarias 12.04.612V.770.0, por un importe global de 159.996 euros e 12.04.612V.780.0, por un importe global de 3.340.004 euros.
De ser necesario polas solicitudes presentadas, a Consellería de Pesca e Asuntos Marítimos, reaxustará os importes entre as dúas aplicacións despois dos trámites correspondentes, sen que en ningún caso supoña unha superación do crédito total do exercicio corrente e sen prexuízo do disposto no artigo seguinte.
Artigo 2º.-Ampliación do crédito.
A contía establecida no artigo anterior para a anualidade de 2005 será ampliada no importe das incorporacións dos remanentes de crédito de outros exercicios, unha vez realizada aquela pola Consellería de Economía e Facenda.
Artígo 3º.-Concesión das axudas.
A concesión das axudas quedará limitada, en todo caso, ás dispoñibilidades orzamentarias.
Santiago de Compostela, 12 de abril de 2005.
Enrique César López Veiga
Conselleiro de Pesca e Asuntos Marítimos
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 253/2005, do 11 de agosto, polo que se dispón que cese Estanislao de Kostka Fernández Fernández como delegado provincial da Coruña da Consellería da Presidencia, Relacións Institucionais e Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Estanislao de Kostka Fernández Fernández como delegado provincial da Coruña da Consellería da Presidencia, Relacións Institucionais e Administración Pública, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 11 de abril de 2005 pola que se convoca un seminario sobre operativa policial con menores.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 25/04/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun seminario sobre operativa policial con menores, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Coñecer os cambios normativos operados en relación coa temática do curso.
-Dominar o procedemento policial de actuación con menores.
-Saber cales son as demandas máis comúns desde a fiscalía e os xulgados sobre este tipo de actuacións, que permitan mellorar as dilixencias e os atestados policiais.
Destinatarios.
O seminario vai dirixido aos membros das forzas e corpos de seguridade de Galicia.
Inscrición.
A inscrición dos participantes será totalmente gratuíta.
Prazas.
80.
Solicitudes.
1. O persoal que desexe participar neste seminario deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de maio de 2005, ás 13 horas.
3. As instancias deberán enviarse ao Centro de Estudos Xudiciais e Seguridade Pública de Galicia; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O seminario desenvolverase durante o día 19 de maio de 2005.
O horario será de 9.30 a 14.00 e de 15.30 a 19.00 h.
Contido.
-Normativa estatal e autonómica que se refire aos menores.
-Tratamento socioasistencial.
-Operativa e procedemento policial.
-Problemática máis común que se suscita na actuación policial.
-Solucións desde unha óptica multidisciplinar a esta problemática.
Relación de admitidos.
A relación de admitidos publicarase o día 16 de maio a partir das 14 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden confirmar a súa asistencia chamando ao teléfono 986 59 00 21.
Lugar.
Sede do Centro de Estudos Xudiciais e Seguridade Pública de Galicia, sito na avda. da Cultura, s/n, no concello da Estrada.
Certificado de asistencia.
Ao remate do seminario entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do seminario para adaptalo ás necesidades da Administración e ás continxencias que poidan xurdir.
A Estrada, 11 de abril de 2005.
José Antonio Vázquez Taín
Director do Centro de Estudos Xudiciais
e Seguridade Pública de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 254/2005, do 11 de agosto, polo que se dispón que cese José Mª Moraleja Alonso como delegado provincial de Lugo da Consellería da Presidencia, Relacións Institucionais e Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese José Mª Moraleja Alonso como delegado provincial de Lugo da Consellería da Presidencia, Relacións Institucionais e Administración Pública, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 1 de abril de 2005 pola que se nomea xerente da Universidade de Vigo a Manuel Castro Oliva.
UNIVERSIDADE DE VIGO — II. AUTORIDADES E PERSOAL — 25/04/2005

Realizados os trámites e recibidos os informes requiridos pola norma estatutaria e no uso das competencias que me recoñece o artigo 20 da Lei orgánica 6/2001, do 21 de decembro (BOE do 24 de decembro), de universidades.
Esta reitoría resolveu nomear a Manuel Castro Oliva para o cargo de xerente da Universidade de Vigo con efectos do 1 de abril de 2005.
Vigo, 1 de abril de 2005.
Domingo Docampo Amoedo
Reitor da Universidade de Vigo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 7 de abril de 2005 polo que se nomean os vogais do Consello Galego de Cooperación para o Desenvolvemento en representación dos axentes de cooperación.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 25/04/2005

De acordo co establecido no número 5 do artigo 11 do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o desenvolvemento, os vogais do Consello Galego de Cooperación para o Desenvolvemento serán nomeados e cesados polo titular do departamento competente, logo da proposta das entidades con representación naquel, mediante orde publicada no Diario Oficial de Galicia.
Polo tanto, vistas as propostas de nomeamento formuladas polos axentes de cooperación para o desenvolvemento e de acordo co disposto no número 5 do artigo 11 do Decreto 326/2004, do 29 de decembro
DISPOÑO:
Artigo único.-Noméanse os vogais, titulares e suplentes, do Consello Galego de Cooperación para o Desenvolvemento en representación dos axentes de cooperación.
* Pola Coordenadora Galega de Organizacións non Gubernamentais de Cooperación para o Desenvolvemento.-Titulares:
Félix Castro Latorre.
Fidel Martín Rocha.
Emilio M. Martínez Rivas.
María Reimóndez Meilán.
Xosé Mª Torres Bouza.-Suplentes:
Alberto García Cerviño.
José Luis Presedo Díaz.
Noelia García Camiña.
Carolina Campos Álvarez.
Manuel Carlos Martínez Barreiro.
* Pola Confederación de Empresarios de Galicia.-Titular: Santiago Sesto Gontán.-Suplente: José Manuel Maceiras Blanco.
* Polo Fondo Galego de Cooperación e Solidariedade.-Titular: Xulio Ríos Paredes.-Suplente: Alfredo Novoa Gil.
* Polas fundacións de caixas de aforros.-Titular: Manuel Aguilar López.-Suplente: Isabel Couceiro Núñez.
* Polas comunidades galegas no exterior.-Titular: Carlos Porteiro Díaz.-Suplente: Reginaldo Trigo Carreiro.
Santiago de Compostela, 7 de abril de 2005.
Jaime Pita Varela
Conselleiro da Presidencia, Relacións
Institucionais e Administración Pública
DECRETO 77/2005, do 25 de abril, de disolución do Parlamento de Galicia e de convocatoria de eleccións.
PRESIDENCIA — I. DISPOSICIÓNS XERAIS — 26/04/2005

De acordo co previsto na Lei orgánica 1/1981, do 6 de abril, do Estatuto de autonomía de Galicia; na Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, pola Lei 12/1989, do 4 de outubro, e pola Lei 7/2002, do 27 de decembro; e na Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, no seu artigo 12, e pola Lei 12/2004, do 7 de decembro, e logo de deliberación do Consello da Xunta de Galicia na súa reunión do día vinte e un de abril de dous mil cinco,
DISPOÑO:
Artigo 1º
Queda disolto o Parlamento de Galicia elixido o día vinte e un de outubro de dous mil un.
Artigo 2º
Convócanse eleccións ao Parlamento de Galicia, que terán lugar o día dezanove de xuño de dous mil cinco.
Artigo 3º
En aplicación do artigo 9 da Lei 8/1985, do 13 de agosto, modificada pola Lei 15/1992, do 30 de decembro, e pola Lei 12/2004, do 7 de decembro, de eleccións ao Parlamento de Galicia, o número de deputados correspondente a cada circunscrición é o seguinte:
A Coruña: vinte e catro.
Lugo: quince.
Ourense: catorce.
Pontevedra: vinte e dous.
Artigo 4º
A campaña electoral durará quince días; empezará ás cero horas do venres día tres de xuño de dous mil cinco e rematará ás vinte e catro horas do venres día dezasete de xuño de dous mil cinco.
Artigo 5º
Celebradas as eleccións convocadas por este decreto, a cámara resultante reunirase para a súa sesión constitutiva o día dezaoito de xullo de dous mil cinco, ás once horas.
Artigo 6º
As eleccións convocadas por este decreto rexeranse pola Lei orgánica 5/1985, do 19 de xuño, de
réxime electoral xeral, modificada pola Lei orgánica 1/1987, do 2 de abril; Lei orgánica 8/1991, do 13 de marzo; Lei orgánica 6/1992, do 2 de novembro; Lei orgánica 13/1994, do 30 de marzo; Lei orgánica 3/1995, do 23 de marzo; Lei orgánica 10/1995, do 23 de novembro; Lei orgánica 1/1997, do 30 de maio; Lei orgánica 3/1998, do 15 de xuño; Lei orgánica 8/1999, do 21 de abril; Lei orgánica 6/2002, do 27 de xuño; Lei orgánica 1/2003, do 10 de marzo, e Lei orgánica 16/2003, do 28 de novembro; así como pola Lei 8/1985, do 13 de agosto, de eleccións ao Parlamento de Galicia, modificada pola Lei 15/1992, do 30 de decembro, e pola Lei 12/2004, do 7 de decembro, e a normativa de desenvolvemento.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vinte e cinco de abril de dous mil cinco.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
REAL decreto 1007/2005, do 30 de xullo, polo que se dispón o cesamento de Manuel Fraga Iribarne como presidente da Xunta de Galicia.
PRESIDENCIA DO GOBERNO — II. AUTORIDADES E PERSOAL — 01/08/2005

De conformidade co disposto no artigo 15.2º do Estatuto de autonomía de Galicia,
Dispoño o cesamento de Manuel Fraga Iribarne como presidente da Xunta de Galicia, agradecéndolle os servizos prestados.
Dado en Palma de Mallorca o trinta de xullo de dous mil cinco.
Juan Carlos R.
José Luis Rodríguez Zapatero
Presidente do Goberno
DECRETO 255/2005, do 11 de agosto, polo que se dispón que cese José Rojo Salgado como delegado provincial de Ourense da Consellería da Presidencia, Relacións Institucionais e Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese José Rojo Salgado como delegado provincial de Ourense da Consellería da Presidencia, Relacións Institucionais e Administración Pública, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
DECRETO 83/2005, do 14 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción acondicionamento da estrada PO-342 Virxe do Camiño-Cela. Treito: Virxe do Camiño-Mosende. Clave: PO/02/028.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/04/2005

Con data do 4 de agosto de 2004, o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda, aprobou o proxecto de construción acondicionamento da estrada PO-342 Virxe do Camiño-Cela. Treito: Virxe do Camiño-Mosende. Clave: PO/02/028.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, especialmente debido á existencia de numerosas vivendas nas marxes da estrada, o que xunto cun trazado estreito e sinuoso pon en perigo o paso de viandantes, poidéndose tamén producir incidentes entre vehículos nas interseccións motivados pola falta de visibilidade.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda, e logo
da deliberación do Consello da Xunta na súa reunión do día catorce de abril de dous mil cinco.
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción acondicionamento da estrada PO-342 Virxe do Camiño-Cela. Treito: Virxe do Camiño-Mosende. Clave: PO/02/028.01.
Santiago de Compostela, catorce de abril de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política Territorial, Obras Públicas e Vivenda
DECRETO 82/2005, do 14 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado acondicionamento da estrada LU-152 Ferreira-Foz. Clave: LU/01/054.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 26/04/2005

Con data do 8 de abril de 2005, o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda, aprobou o proxecto de trazado acondicionamento da estrada LU-152 Ferreira-Foz. Clave: LU/01/054.01.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial, ao alargar a estrada actual en nove metros e mellorar os parámetros de trazado.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de
Política Territorial, Obras Públicas e Vivenda, e logo da deliberación do Consello da Xunta na súa reunión do día catorce de abril de dous mil cinco.
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado acondicionamento da estrada LU-152 Ferreira-Foz. Clave: LU/01/054.01.
Santiago de Compostela, catorce de abril de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política Territorial, Obras Públicas e Vivenda
CORRECCIÓN de erros.-Resolución do 24 de xuño de 2005 pola que se lles dá publicidade aos avais concedidos polo Instituto Galego de Promoción Económica (Igape).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 01/08/2005

Advertido erro na dita resolución, publicada no Diario Oficial de Galicia nº 144, do 28 de xullo de 2005, cómpre facer a oportuna corrección:
Na páxina 13.354, antes da sinatura, onde di: «Santiago de Compostela, 7 de xuño de 2005», debe dicir: «Santiago de Compostela, 24 de xuño de 2005».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 11 de xullo de 2005 pola que se declara de interese galego a Fundación Sotavento Galicia e se ordena a súa inscrición na sección do Rexistro de Fundacións de Interese Galego da Consellería de Innovación, Industria e Comercio.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 01/08/2005

Con data do 27 de xuño de 2005, publicouse no Diario Oficial de Galicia nº 122 a orde da Consellería
da Presidencia, Relacións Institucionais e Administración Pública do 13 de xuño de 2005, pola que se clasifica como de interese científico a Fundación Sotavento Galicia, adscribíndose á Consellería de Innovación, Industria e Comercio, que terá que exercer o protectorado plenamente sobre ela.
Esta fundación, de acordo co establecido no artigo seis dos seus estatutos, ten por obxecto a promoción, apoio e fomento de todo tipo de actuacións de interese xeral orientadas a incentivar, impulsar e divulgar as enerxías renovables, así como o estudo e investigación de todos os aspectos relacionados con aquelas, todo iso no marco da protección do ambiente e da optimización, aforro e eficiencia enerxética.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro (modificada pola Lei 11/1988, do 20 de outubro), reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego (modificada polas leis 11/1991, do 8 de novembro, e 3/2002, do 29 de abril, de medidas de réxime fiscal e administrativo), e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.-Declárase de interese galego a Fundación Sotavento Galicia, ao cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Disposición adicional
Inscribirase a Fundación Sotavento Galicia, na sección do Rexistro de Fundacións da Consellería de Innovación, Industria e Comercio. Esta inscrición producirá os efectos constitutivos que sinala a Lei 7/1983, do 22 de xuño, de réxime das fundacións de interese galego (modificada polas leis 11/1991, do 8 de novembro, e 3/2002, do 29 de abril, de medidas de réxime fiscal e administrativo), e no Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de xullo de 2005.
Juan Rodríguez Yuste
Conselleiro de Innovación, Industria e Comercio
CONSELLERÍA DE FAMILIA, XUVENTUDE, DEPORTE
E VOLUNTARIADO
RESOLUCIÓN do 23 de xuño de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do acordo de corrección de erro da revisión salarial do convenio colectivo do sector de panadarías.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 01/08/2005

Visto o expediente do acordo de corrección de erro da revisión salarial do convenio colectivo do sector de panadarías, que tivo entrada nesta Delegación Provincial da Consellería de Asuntos Sociais, Emprego e Relacións Laborais o día 22-6-2005 e subscrito pola comisión paritaria do convenio o día 16-6-2005, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 23 de xuño de 2005.
Cristina Azpilcueta González
Delegada provincial da Coruña
Convenio colectivo provincial de panadarías
Acta de corrección de erro
Na Coruña, sendo as dezaoito horas do día 16 de xuño de 2005, no local social da Asociación Provincial de Empresarios Fabricantes de Pan de A Coruña, reúnese a comisión paritaria do convenio pro
vincial de panadarías, composta polos señores abaixo asinantes, que adoptan o seguinte acordo:
Único.-Proceder á corrección dun erro detectado na redacción da acta de revisión da táboa salarial do ano 2004 e táboa salarial do ano 2005, publicado no BOP nº 103, do 7 de maio e DOG nº 100, do 26 de maio de 2005:
Corrección de erro:
No punto relativo á revisión da táboa salarial do ano 2004, onde di: «... cun resultado final do 3,70 euros de incremento», debe dicir: «... cun resultado final do 3,70% de incremento».
As partes dan a súa conformidade e así o ratifican coas súas sinaturas.
Parte empresarial:
Leandro Cruz Campos.
Enrique Díaz Novás.
María Míguez Rey.
Fernando Riobóo Outón.
Parte social:
UGT: Roberto Veira López.
CC.OO: Alfonso Quintana Mena.
RESOLUCIÓN do 19 de xullo de 2005 pola que se amplía o prazo de resolución das solicitudes de recoñecemento administrativo das explotacións agropecuarias existentes no momento da entrada en vigor da Lei de ordenación urbanística e protección do medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 01/08/2005

Ao abeiro da disposición transitoria décimo primeira da Lei 9/2002, de ordenación urbanística e protección do medio rural de Galicia, están a tramitarse máis de 30.000 solicitudes de recoñecemento administrativo das construcións e instalacións destinadas a actividades agropecuarias existentes no momento da entrada en vigor da citada Lei 9/2002, que non estan amparadas na preceptiva licenza urbanística.
Ante o elevado número das solicitudes presentadas e pola imposibilidade manifesta de cumprir o prazo de seis meses establecido na disposición transitoria décimo primeira da citada Lei 9/2002, modificada pola Lei 15/2004, do 29 de decembro, a Dirección Xeral de Urbanismo propón a ampliación dos prazos establecidos co fin de que se poidan instruír e resolver os expedientes referenciados.
Ao importante volume de solicitudes en tramitación ante esta Administración autonómica aínda deben engadírselle outras 15.000 solicitudes máis presentadas ante os rexistros municipais e que aínda están pendentes de ser informadas polos concellos respectivos e enviadas a esta Consellería de Política Territorial, Obras Públicas e Vivenda para a súa resolución definitiva.
De conformidade co establecido polo artigo 42.6º da Lei 30/1992, de réxime xurídico das administracións públicas e do procedemento administrativo común, excepcionalmente poderá acordarse a ampliación do prazo máximo de resolución e notificación, coa limitación de que a ampliación do prazo non poderá ser superior ao establecido para a tramitación do procedemento.
Na súa virtude,
RESOLVO:
Primeiro.-Ampliar os prazos para instruír e resolver os expedientes relativos a solicitudes de recoñecemento administrativo das construcións e instalacións destinadas a actividades agropecuarias existentes no momento da entrada en vigor da citada Lei 9/2002, que non estean amparadas na preceptiva licenza urbanística, por seis meses máis, período de tempo igual ao inicialmente establecido.
Segundo.-Publicar esta resolución no Diario Oficial de Galicia, para xeral coñecemento, coa indicación de que contra esta non cabe recurso ningún.
Santiago de Compostela, 19 de xullo de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 256/2005, do 11 de agosto, polo que se dispón que cese Joaquín Queizán Taboada como delegado provincial de Pontevedra da Consellería da Presidencia, Relacións Institucionais e Administración Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Joaquín Queizán Taboada como delegado provincial de Pontevedra da Consellería da Presidencia, Relacións Institucionais e Administración Pública, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 29 de xullo de 2005 pola que se ordena a publicación do acordo do Consello da Xunta de Galicia do 28 de xullo de 2005, polo que se aproba a modificación da relación de postos de traballo da Consellería de Medio Ambiente.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 01/08/2005

A necesidade de completar a dotación de postos de traballo de persoal laboral nos servizos provinciais de defensa contraincendios forestais nas delegacións provinciais da Consellería de Medio Ambiente de Lugo e Ourense, fan preciso a modificación da actual relación de postos de traballo da referida consellería.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do vinte e oito de xullo de dous mil cinco, adoptou o seguinte
ACORDO:
Primeiro.-Modificar a vixente relación de postos de traballo da Consellería de Medio Ambiente, nos termos que se sinalan no anexo a este acordo.
Segundo.-Ordenar a publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinte e oito de xullo de dous mil cinco, relativo á modificación da relación de postos de traballo da Consellería de Medio Ambiente, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 29 de xullo de 2005.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 257/2005, do 11 de agosto, polo que se dispón que cese Jesús Pablo Fernández Moreiras como director xeral de Política Lingüística da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Jesús Pablo Fernández Moreiras como director xeral de Política Lingüística da Consellería de Educación e Ordenación Universitaria, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
DECRETO 258/2005, do 11 de agosto, polo que se dispón que cese Ignacio José Otero López como director xeral de Comunicación Social e Audiovisual da Consellería de Cultura, Comunicación Social e Turismo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Ignacio José Otero López como director xeral de Comunicación Social e Audiovisual da Consellería de Cultura, Comunicación Social e Turismo, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Resolución do 11 de marzo de 2005 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba a nova regulamentación das bases reguladoras de axudas para proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 27/04/2005

Advertido erro na referida resolución, publicada no DOG nº 58, do 28 de marzo de 2005, procede facer a seguinte corrección:
-Na páxina 5.048, punto 3.3.b), onde di: «Exceptuar a exixencia das condicións de emprego establecidas nas alíneas e) e f) da base...», debe dicir: «Exceptuar a exixencia das condicións de emprego establecidas nas alíneas e), f) e g) da base...».
DECRETO 259/2005, do 11 de agosto, polo que se dispón que cese Manuel E. Martínez Oubiña como secretario xeral da Consellería de Xustiza, Interior e Administración Local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 12/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día once de agosto de dous mil cinco,
DISPOÑO:
Que cese Manuel E. Martínez Oubiña como secretario xeral da Consellería de Xustiza, Interior e Administración Local, agradecéndolle os servizos prestados.
Santiago de Compostela, once de agosto de dous mil cinco.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza